open-index/open-wikipedia-markdown huggingface dataset:
Саболч-Сатмар-Берег

**Саболч-Сатмар-Берег** (унгарски: *Szabolcs-Szatmár-Bereg*) е административен округ (унгарски: *megye*) во североисточна Унгарија, кој граничи со Словачка, Украина и Романија. Неговите граници исто така ги дели и со унгарските окрузи Хајду-Бихар и Боршод-Абауј-Земплен. Главен административен центар на округот е Њиреѓхаза.

Округот бил создаден после Втората светска војна од претходно постоечките окрузи Сатмар-Угоша-Берег и Саболч. Пред 1991 година, округот се викал Саболч-Сатмар.

## Историја

Многуте населби, кои биле основани од страна на Унгарците на овие простори, во голема мера биле уништени од страна на Монголците за време на нивната инвазија на регионот во 1241 година. Закрепнувањето на населбите траеле со децении, а добар пример за тоа е градот Њиреѓхаза. Не долго по нападот на Монголците и стабилизацијата на регионот, се случиле и отоманските освојувања на просторот на Панонската Низина. Отоманскиот период во Унгарија и не ги погодил многу овие краеви и денеска постојат многу стари објекти од тие и постари времиња. Еден од таквите е познатата црква Чарода, изградена во романски стил, во која има фрески кои датираат дури од XIII век. Исто така тука спаѓаат и средновековните цркви во Њирбатор кои се целосно зачувани.

## Надворешни врски

* Врски поврзани со округот
* Туристички водич низ округот

Категорија:Окрузи во Унгарија
Знаме на Свети Винцент и Гренадини

thumb|250px|Знаме на Свети Винсент и Гренадини.

**Знамето на [[Свети Винцент и Гренадини]]** е официјално знаме во државата усвоено на 21 октомври 1985 година. Знамето е составено од три нееднакви вертикални ленти, односно централната лента е најголема додека останатите две се со иста големина. Лентите се во сина, жолта и зелена боја и во средишната жолта лента се наоѓаат три зелени дијаманта кои ја оформуваат латиничната буква V (В) што означува „Винсент“. Дијамантите го сомболизираат прекарот на државата, „скапоцени камења на Антилите“. Сината боја го претставува небото и водата, жолтата песоците и зелената растителноста.

## Историски знамиња

File:Flag of Saint Vincent and the Grenadines (1907-1979).svg|23pxКолонијално знаме (до 1979)
File:Flag of Saint Vincent and the Grenadines (1979-1985).svg|23px1979 до 1985
File:Flag of Saint Vincent and the Grenadines (1985).svg|23pxОд март до октомври 1985


## Поврзано
* Грб на Свети Винцент и Гренадини
* Свети Винцент и Гренадини

Категорија:Национални симболи на Свети Винцент и Гренадини
Свети Винцент и Гренадини
Њиреѓхаза

**Њиреѓхаза** (унгарски: *Nyíregyháza*) е седми по големина град во Унгарија. Њиреѓхаза е административен центар на округот Саболч-Сатмар-Берег.

Градот има население од 116.874 луѓе според потадоците од 2008 година.

## Име
Името на градот води потекло од унгарските зборови *Nyír* (во превод *бреза*) и *ház* (во превод *куќа*).

## Географија
Градот се наоѓа во североисточниот дел на унгарската држава. Од престолнината на државата Будимпешта градот е оддалечен 220 километри источно. Со Будимпешта е поврзан со добри сообраќајни врски (магистралната пруга Будимпешта - граница со Украина, современиот автопат М3).

Њиреѓхаза се наоѓа во североисточниот дел на Панонската низина и нема река. Климата во градот е умерено континентална.

## Историја

По доаѓањето на Унгарците во Панонија на местото на денешниот град била формирана селска населба. Во 1209 година за првпат се споменува под денешното име *Њиреѓхаза*. За време на доцниот среден век овде постоела мала населба, које је у време турске управе над овим крајевима било расељено.

Кон крајот на 17 век, овој дел на Панонија се ослободува од отоманската власт и Њиреѓхаза повторно се јавува како населба. Градот во XVIII век брзо се развива и станува важно културно и управно средиште на областа.

После револуцијата од 1848/1849 градот почнал многу брзо да се развива и во 1858 година добил железничка врска со Будимпешта. Исто така во ова време биле подигнати и голем дел од градбите, а исто така се зголемил и бројот на населението.

После Првата светска војна Њиреѓхаза бил првиот град којшто потпаднал во рацете на романската војска (1919 год.), а после враќањето во новооснованата унгарска република градот се нашол во зафрлениот дел од зејмата, што го успорило развојот на градот. Нов бран на настани се случил за време на Втората светска војна кога Њиреѓхаза доста настрадал. За време на втората половина на истиот век (20 век) градот повторно доживеал развој и се зголемил бројот на населението (од 55 илјади после војната на 120 илјади во почетокот на 90-тите години). Во последните години, време на транзиција, поради неповолната положба, градот доживеал подлабока криза од колку другите градови во државата.

## Население
Њиреѓхаза денеска има околу 116 илјади луѓе и е седми град по големина во државата. Градот во последните години расте, благодарејќи на зголемување на економијата, на се поважната врска Будимпешта - Украина.

Најголем број од луѓето кои живеат во градот се етнички Унгарци. По вероисповед поголем дел од нив се протестанти - калвинисти.

## Галерија

Слика:Nyiregyhaza megyehaza.jpg|Градската куќа во Њиреѓхаза.
Слика:Nyiregyhaza main square 02.jpg|Главниот градски плоштад.
Слика:Nyiregyhaza 2007, Saint Nicholas church 02.jpg|Католичка катедрала.
Слика:Nyiregyhaza church 01.jpg|Калвинистичка црква.


## Надворешни врски

* Официјално мрежно место на администрацијата на Дебрецин  
* Њиреѓхаза на Викитравел  
* Градскиот портал 

Категорија:Градови во Унгарија
Изработувач на видеоигри

**Изработувач на видеоигри** е изработувач на софтвер (здружение или поединец) што се занимава со правење видеоигри. Изработувачите на видеоигри може да се специјализирани за некоја играчка конзола, како Sony PlayStation 3, PSP, Microsoft Xbox 360, Nintendo Wii или Nintendo DS, или може да изработуваат игри за разни системи, меѓу кои и лични сметачи.

Некои изработувачи може да се специјализираат и за посебен вид на игри, како видеоигри со играње во улоги или пукачи од прво лице. Некои се занимаваат со правење верзии за други подлоги за веќе изработени игри, некои со преведување од еден јазик во друг, а некои дури прават и други видови на софтвер, покрај игри.

Повеќето издавачи на видеоигри имаат свои партнери-изработувачи, како *[[EA Canada]]* на *[[Electronic Arts]]*, *[[Radical Entertainment]]*, *[[Nintendo EAD]]* и *Sony [[Polyphony Digital]]* на *[[Activision]]*, итн. Сепак, бидејќи издавањето е нивна главна дејност, тие компании се сметаат за „издавачи“, а не за „изработувачи“.

Изработката на видеоигри обично се врши во многу опуштени околности каде што вработените носат маици и сандали. Многумина го сметаат тоа за пријатно, професионално и лично. Сепак, оваа дејност бара прилично долго работно време, што понекогаш оди во крајности.

## Наводи

## Надворешни врски
* ''Breaking into the game industry''  од *[[Меѓународно здружение на изработувачи на игри|ИГДА]]*
* „''I Have A Game Idea!''“ и „Подготовки за кариера во дизајнирање“ од искусниот Том Слоупер
Шомоѓ

**Шомоѓ** (унгарски: Somogy megye; словенечки: *Šomodska Županija*) е името на административниот округ (*comitatus* или *megye*) во модерна Унгарија, како и во поранешното Кралство Унгарија.

## Географија

Округот Шомоѓ лежи во југозападна Унгарија, на границата со Хрватска. Се протега помеѓу реката Драва и јужниот брег на езерото Балатон. Своите граници ги дели со унгарските окрузи: Зала, Веспрем, Фејер, Толна и Барања. Тој е најретко населениот округ во унгарската држава. Главен град и негов адмнистративен центар е градот Капошвар. Округот зафаќа површина од 6036 км2.

## Историја

*Шомоѓ* било исто така и името на историскиот административен округ (*comitatus*) во Кралството Унгарија. Неговата територија која била малку поголема во споредба со територијата на денешниот округ, денеска се наоѓа во југозападна Унгарија. Главен град на округот бил Капошвар.

## Галерија


Податотека:Kereki - Castle.jpg|Кереки замокот гледан од горе.
Податотека:Nagyberki - Palace.jpg|Воздушна фотографија: Палатата Нагиберки.
Податотека:Iharosberény - Palace.jpg|Воздушна фотографија: Ихарозберени палатата.
Податотека: Babócsa - Palace.jpg|Воздушна фотографија: Палатата Бабокса.


## Надворешни врски

* Официјално мрежно место
* Портал
* Статистички податоци (2007)
* Галерија

Категорија:Окрузи во Унгарија
Кратер Македонски

**Кратер** бил крал на Македонија само 4 дена во 399 п.н.е.. Кратер го убил Архелај I со цел да му го заземе престолот. Според други извори мотивот за убиството на Архелај I било неисполнетото ветување на Архелај I дека ќе му даде на Кратер за жена една од неговите ќерки. Третата верзија вели деа Кратер го убли Архелај сосема случајно за време на ловот.

Во секој случај, неговото владеење со престолот било многу кратко, само после 4 дена од неговото владеење бил симнат од престолот а на негово место дошол Орест, синот на Архелај.

## Литература

Категорија:Кралеви на Античка Македонија
Категорија:Аргеадска династија
Категорија:Родени во непозната година
Антигониди

250px|thumb|Монета со ликот на '''Антигон I Едноокиот''' (382-301 г. п.н.е.)
**Антигонидска династија** или **Антигониди** — династија на македонски кралеви кои воделе потекло од Антигон I Едноокиот генерал во војската на Александар Македонски. Династијата е наследничка на Антипатридската династија, која владеела со Мала Азија и северна Сирија.

Напорите на Антигон I Едноокиот за воспоставување на контрола врз целокупната територија на Македонската Империја завршиле со негов пораз во Битката кај Ипс во 301 п.н.е.. Неговиот син, Деметриј I Опсадникот ја преживеал битката и неколку години подоцна завладеал со Македонија, но подоцна бил симнат од престолот и умрел во затвор. По период на нереди, синот на Деметриј, Антигон II Гонат успеал да ја зацврсти семејната власт врз старото Македонско Кралство, како и врз речиси сите грчки градови-држави до 276 п.н.е..

Антигонидската династија била една од четирите династии воспоставена од страна на наследниците (дијадоси) на Александар Македонски, останатите три династии биле: Селевкидската династија, Птоломејската династија и Аталидската династија. Последниот член на династијата, Персеј, кој владеел помеѓу 179 п.н.е. - 168 п.н.е., бил признат од грците како борец за ослободување од римската власт. Персеј не успеал да го сопре напредувањето на римските легии и неговиот пораз во Битката кај Пидна значело и почеток на крајот на династијата.

## Членови на династијата, влатедетели со Македонија

[thumb|right|250px|[Деметриј I Опсадникот.]]

[thumb|250px|[Антигон II Гонат.]]
[thumb|250px|[Филип V Македонски|Филип V.]]
[thumb|250 px|[Персеј, последниот крал од антигонидската династија]]

## Поврзано
* Антипатридска династија
* Аргеадска династија
* Аталидска династија
* Птоломејска династија 
* Селевкидска династија

## Наводи

Категорија:Династии во Античка Македонија
Категорија:Престаноци во 2 век п.н.е.
Битка кај Калиник

**Битката кај Калиник** е дел од Третата македонско-римска Војна (172 - 168 г. п.н.е.), која се водела помеѓу Римската Република и Античка Македонија. Македонците биле предводени од Персеј, додека римските сили биле предводени од конзулот Публиј Лициниј Крас. Битката е опишана од Тит Ливиј во "Ab urbe condita" кн. 42, 57-60. Калиник е името на местото, каде се водат борбените дејства. Римската коњица е командувана од братот на конзулот Крас - Гај Лициниј Крас.

Персеј долго се подготвувал за оваа битка, неговата коњаница успеала да ги изненади Римјаните и да им нанесе пораз. На веста за исходот од оваа битка, повеќето дотогаш про-римски настроени грчки градови преминале на страната на Македонците или пак прогласиле неутралност. Персеј после битката на Римјаните им понудил мир, но таа понуда била одбиена од страна на Римјаните.

## Наводи


Категорија:Битки на Римската Република
Категорија:Битки на античка Македонија
Категорија:Трета македонско-римска војна
Толна

**Толна** (унгарски: *Tolna megye*) е административен округ (*comitatus* или *megye*) во денешна Унгарија и во нејзиниот претходник Кралството Унгарија. Сместен е во централна Унгарија, на левиот брег од реката Дунав. Ги дели неговите граници со унгарските окрузи: Шомоѓ, Бач-Кишкун и Барања. Главен град на округот Толна е Сексард. Неговата површина изнесува 3703&nbsp;км2.

## Историја
thumb|180px|left|Сексард.
*Tолна* (на латински: *comitatus Tolnensis*) исто така било името на историскиот административен округ (*comitatus*) во Кралството Унгарија. Неговата територија, која била скоро истата колку и на денешниот округ Толна, денеска се наоѓа во централна Унгарија со градот Сексард како главен административен центар.

## Надворешни врски

* Официјална презентација
* Врски поврзани со округот
* Туристички водич на регионот
* Толна – крај во Средна Европа, Норберт Пап 

Категорија:Окрузи во Унгарија
Сексард

**Сексард** (унгарски: *Szekszárd*; хрватски: *Seksar*) — град во Унгарија и главен административен центар на округот Толна. Според бројот на населението Сексард е најмалиот главен град на округ во Унгарија; според неговата површина се наоѓа на претпоследно место - само пред Татабања.

## Географија
Сексард лежи на среќавачката точка на прекудунавските ридови со Големата унгарска котлина.

## Историја
thumb|left|200px|Центарот на градот.

Сексард за првпат бил споменат во 1015 година. Бенедиктинскиот манастир кој се наоѓа во градот бил изграден од кралот Бела I во 1061 година.

За време на владеењето на Кралот Матијаш Сексард бил главната точка на бискупот Џон, кој бил вклучен во заговор против кралот. Замокот во градот во тој период бил срушен, по наредба на Кралот Матијаш.

Во 1485&nbsp;г. Сексард бил веќе значаен град, и имал 5 пазарни денови во годината, но за време на отоманското освојување на Унгарија, градот опустел и манастирот бил целосно уништен.

Во 18 век, градот повторно станал значаен, станал главен град на округот и добил свој грб. Градот бил повторно уништен во пожарот од 1794 година, но и тоа не го сопрело развивањето на градот. Повеќето од важните згради - вклучувајќи ги градската куќа и неколку цркви биле изградени во периодот на 19 век. Во тој период Сексард имал население од 14,000 луѓе.

Михали Бабитс, значан унгарски поет е роден во Сексард.

Во 1994&nbsp;г. Сексард бил награден како град со права на округот, според новиот закон кој бил донесен во тоа време кој велел дека сите главни градови на округот имаат и права на него. (Претходно сите градови со население поголемо од 50,000 луѓе, а во тој период Сексард бил еден од двата града со население помало од 50,000; другиот бил Шалготарјан).

## Туристички атракции
thumb|Црквата на Кралот Бела.
* Старата градска зграда (Нео-класизицам)
* Аугуст вилата (Франц Лист бил гостин во неа)
* Родената куќа на Михали Бабитс, музеј
* Родената куќа на Валерија Диенес
* Урнатините на банедиктинскиот манастир
* Јанос Гарај, поет - плоштад и споменик

## Надворешни врски

* Официјално мрежно место
* Воздушна фотографија: Сексард

Категорија:Градови во Унгарија
Антигонидско Царство

**Антигонидско Царство** — едно од царствата наследници на Македонската Империја и Македонското Кралство.

Царството го доживеала својот крај пос Битката кај Пидна која се одвила на 22 јуни 168 п.н.е. помеѓу војската на Римската Република и македонскиот крал Персеј. Потоа царството потпаднало под римска власт.

## Поврзано
* Селевкидско Царство
* Трета македонско-римска војна


Категорија:Историја на Македонија
Категорија:Империи
Аргеади

**Аргеади** — династија на кралеви-основоположници на Македонското Кралство и владеела со Античка Македонија од околу 700 п.н.е. до 309 п.н.е. За митолошки основач на династијата се смета Каран, а нејзини најславни припадници се Филип II Македонски и Александар Македонски, го поразил Персиското Царство и ја формирал Македонската Империја. Последен легитимен машки наследник од оваа династија бил Александар IV, син на Александар Велики со Роксана. По неочекуваната смрт на Александар Македонски, започнува периодот на војните на дијадосите кои доведуваат до распад на Македонската Империја и формирање на империи наследнички кои биле владеани од династии формирани од генералите во војската на Александар Македонски.

За потеклото на Аргеадите постојат две теории. Според едната, тие потекнуваат од Аргос на Пелопонез, а според втората, од Аргос во Орестида.

[thumb|350px|Еден од претпоставените патишта на Аргеадите од [Аргос, Пелопонез, до Македонија.]]

## Членови на династијата
### Митски
* Каран 808-778 г. п.н.е.
* Коин 778-750 г. п.н.е.
* Тирима 750-700 г. п.н.е.
### Историски
* Пердика I 700-678 г. п.н.е.
* Аргеј I 678-640 г. п.н.е.
* Филип I 640-602 г. п.н.е.
* Аероп I 602-576 г. п.н.е.
* Алкет I 576-547 г. п.н.е.
* Аминта I 547-498 г. п.н.е.
* Александар I 498-454 г. п.н.е.
* Пердика II 454-413 г. п.н.е.
* Архелај I 413-399 г. п.н.е.
* Орест и Аероп II 399-396 г. п.н.е.
* Архелај II 396-393 г. п.н.е.
* Аминта II 393 г. п.н.е.
* Павзаниј 393 г. п.н.е.
* Аминта III 393 г. п.н.е.
* Аргеј II 393-392 г. п.н.е.
* Аминта III (повтoрно) 392-370 г. п.н.е.
* Александар II 370-368 г. п.н.е.
* Птоломеј I 368-365 г. п.н.е.
* Пердика III 365-359 г. п.н.е.
* Аминта IV 359-356 г. п.н.е.
* Филип II 359-336 г. п.н.е.
* Александар III (Александар Македонски) 336-323 г. п.н.е.
** Антипатар — регент на Македонија 334-319 г. п.н.е.
* Филип III Аридеј 323-317 г. п.н.е.
* Александар IV 323-310 г. п.н.е.
** Пердика — регент на Македонија 323-321 г. п.н.е.
** Антипатар, регент на Македонија 321-319 г. п.н.е.
** Полиперхон, регент на Македонија 319-317 г. п.н.е.
** Касандар — регент на Македонија 317-306 г. п.н.е.

Најмалку 11 кралеви и кандидати за македонскиот престол загинале во текот на владеењето на династијата Аргеади: Алкет II, Архелај I, Кратер, Павзаниј, Аргеј II, Александар II, Птоломеј I, Аминта IV, Филип II, Филип III и Александар IV.

## Поврзано
* Антипатриди
* Антигониди
* Аталиди
* Птоломеиди 
* Селевкиди

## Наводи

## Надворешни врски
* 


Категорија:Династии во Античка Македонија
Категорија:Древномакедонска митологија
Македонска Империја

**Македонска Империја** — империја која ја создал Александар Македонски (356 — 323 година п.н.е.). Империјата владеела не само со територијата на првобитното Македонско Кралство туку и со централните градови-држави во Стара Грција, и со териториите на покорената Персиска империја, вклучувајќи ги и Египет и земјите од далечниот исток, сè до Индија. Стилот на владеење на Александар Македонски со освоените територии придонел за ширење на хеленистичката култура низ Македонска империја. Македонската империја по смртта на Александар Македонски после војната на дијадосите била поделена на повеќе империи-наследнички.

## Империи-наследнички

* Селевкидска империја
* Потоломејска империја
* Антигонидска империја


Категорија:Велесили
Знаме на Свети Кристофер и Невис

**Знамето на [[Свети Кристофер и Невис]]** е официјалното знаме на оваа карипска држава. Знамето е усвоено на 19 септември 1983 година кое победило на конкурс за исзбор на националното знаме. Знамето е составено од една црна дијагонална лента со златни рабови која го дели знамето на два еднакви триаголника во зелена и црвена боја. На самата лента се наоѓаат две бели петокраки. Зелената боја ја означува плодноста на островите, црвената ја означува борбата на луѓето за независност, жолтата боја сонцето, црната го означува африканското потекло на луѓето и белата боја надежта и слободата на народот.

## Други знамиња


File:Naval Ensign of Saint Kitts and Nevis.svg|Знаме на морнарицата.
File:Flag_of_Saint_Christopher-Nevis-Anguilla.svg|23pxИсториско знаме на Свети Кристофер-Невис-Ангвила (1967)


## Наводи

## Поврзано
* Свети Кристофер и Невис
* Грб на Свети Кристофер и Невис

Категорија:Национални симболи на Свети Кристофер и Невис
Свети Кристофер и Невис
Знаме на Јамајка

**Знамето на [[Јамајка]]** е официјалното знаме на оваа карипска држава усвоено на 6 август 1962 година. Знамето е составено од две дијагонални златни ленти  кои се спојуваат во средината на знамето. Лентите го делат знамето на четири еднакви дела од кои горниот и долниот дел се во зелена боја, додека левиот и десен дел во црна боја. Ова знаме било добиено како резултат на национален конкурс за избор на државно знаме, но за разлика од денешната верзија, првичната верзија била со хоризонтални еднакви ленти. Ова знаме користи пан-африканско бои.

## Други знамиња


File:Naval Ensign of Jamaica.svg|Знаме на морнарицата на Јамајка.
File:First proposed flag of Jamaica.svg|Прв предлог за јамајското знаме.


## Поврзано
* Јамајка
* Грб на Јамајка

## Наводи
*Знамето на Јамајка на страната на владата.  
*enchantedlearning.com

## Надворешни врски
*

Категорија:Национални симболи на Јамајка
Јамајка
Знаме на Гренада

[thumb|десно|[Податотека:FIAV historical.svg|23pxЗнаме на Гренада 1967-1974]]

**Знамето на [[Гренада]]** е официјалното знаме во оваа карипска држава кое било усвоено на 7 февруари 1974 година. Шесте златни ѕвезди на црвената подлога ги претставуваат шесте парохии на Гренада, додека големата златна ѕвезда на црвен диск во средината на знамето го претставува главниот град. Дискот се наоѓа во квадрат кој е поделен на четири еднакви дела во златна и зелена боја. На левиот зелен триаголник се наоѓа приказ на индиски орев, главна земјоделска суровина на островот. Боите на знамето се пан-африкански, па така црвената означува храброст и виталност, жолтата претставува мудрост и зелената претставува вегетација и земјоделство.

## Наводи

## Надворешни врски
*
*Знаме на Гренада

Категорија:Национални симболи на Гренада
Гренада
Знаме на Тринидад и Тобаго

thumb|200px|right|Знаме на Тринидад и Тобаго.

**Знамето на [[Тринидад и Тобаго]]** е официјалното знаме на оваа карипска држава. Знамето е усвоено на 31 август 1962 година веднаш по незавосноста на државата. Знамето е составено од црна лента со бели рабови која се протега од горниот лев агол кон долниот десен агол правејќи два еднакви триаголника во црвена боја. Црвената боја ги симболизира сонцето и храброста, црната претставува земја и посветеност и водата, чистотата и еднаквоста е претставена од белата боја..

## Останати знамиња

## Поврзано
* Тринидад и Тобаго
* Грб на Тринидад и Тобаго

## Наводи

## Надворешни врски
*Историја на знамето и останатите национални симболи на Тринидад и Тобаго 

Категорија:Национални симболи на Тринидад и Тобаго
Тринидад и Тобаго
Тринидад и Тобаго
Знаме на Хаити

thumb|right|250px|Знаме на Хаити.

**Знамето на [[Хаити]]** е официјалното знаме усвоено на 25 февруари 1987 година. Знамето е составено од две еднакви хоризонтални ленти во црвена и сина боја. Од 1843 година, знамето кое се користи официјално го содржи и грбот на Хаити во бел квадрат во средината на знамето. Боите на знамето се инспирирани од француското знаме. Сината боја го претставува потеклото на народот со робовска историја, додека црвената останатиот мешан народ.

## Останати знамиња


File:Flag of Haiti (civil).svg|Граѓанско знаме.
File:Flag of Haiti (1964-1986).svg|23pxЗнаме на Хаити, 1964–1986.
File:Flag of Haiti 1964 (civil).svg|23pxЗнаме на Империја Хаити (1804–1806)
File:Flag of Haiti (1814-1820).svg|23pxЗнаме на Кралство Хаити (1811–1820)



## Поврзано
*Хаити
*Грб на Хаити

## Надворешни врски
*Знаме на Хаити

Категорија:Национални симболи на Хаити
Хаити
Знаме на Ел Салвадор

**Знамето на [[Ел Салвадор]]** е официјалното знаме на државата кое било инспирирано од знамето на Федералната Република на Средна Америка. Знамето е составено од три еднакви хоризонтални ленти во сина, бела и сина боја. Во средината на знамето, на белата лента, се наоѓа грбот на државата.

## Останати знамиња

 
File:Civil Flag of El Salvador.svg|Варијанта на елсалвадорското знаме.
File:Civil Ensign of El Salvador.svg|Варијанта на елсалвадорското знаме.
File:Flag of El Salvador (1875–1912).svg|23pxЗнаме на Ел Салвадор од околу 1875 г.



## Поврзано
* Ел Салвадор
* Грб на Ел Салвадор

Категорија:Национални симболи на Ел Салвадор
Ел Салвадор
Знаме на Никарагва

мини|десно|200п|Знаме на Никарагва.

**Знамето на [[Никарагва]]** е официјалното знаме на државата усвоено на 27 август 1971 година. Знамето е засновано на знамето на Федералната Република на Средна Америка. Знамето се состои од три еднакви хоризонтални ленти во сина, бела и сина боја каде на белата лента во средината на знамето се наоѓа државниот грб.

## Историски знамиња

## Поврзано
* Никарагва
* Грб на Никарагва

## Надворешни врски
*

Категорија:Национални симболи на Никарагва
Никарагва
Знаме на Гватемала

thumb|250px|Граѓанско знаме.
thumb|250px|Претседателско знаме.

**Знамето на [[Гватемала]]** е официјалното знаме на државата. Знамето е составено од три еднакви вертикални ленти во сина, бела и сина боја со приказ на државниот грб на белата лента во средината на знамето. Сините ленти ја симболизираат местоположбата на државата помеѓу океан но и небото, додека белата симболизира мир и чистота.

## Останати знамиња

File:Flag_of_Guatemala_(1825-1838).svg|23px1825-1838 (во рамките на Федералната Република на Средна Америка)
File:Flag_of_Guatemala_(1838-1843).svg|23px1838-1843
File:Flag_of_Guatemala_(1843-1851).svg|23px1843-1851
File:Flag_of_Guatemala_(1851-1858).svg|23px1851-1858
File:Flag_of_Guatemala_(1858–1871).svg|23px1858-1871


## Поврзано
*Гватемала
*Грб на Гватемала

## Надворешни врски
*

Категорија:Национални симболи на Гватемала
Гватемала
Знаме на Хондурас

thumb|right|250px|Знаме на Хондурас
thumb|right|250px|Знаме на морнарицата

**Знамето на [[Хондурас]]** е официјалното знаме на државата усвоено на 9 јануари 1866 година. Знамето се заснова на знамето на Федералната Република на Средна Америка, односно дизајнот е ист само разлика е тоа што оригиналното знаме имало грб во средина, а хондураското има ѕвезди. Знамето е составено од три хоризонтални ленти во сина, бела и сина боја со пет сини ѕвезди во средината на знамето, на белата лента. Петте ѕвезди ги означуваат петте федерални единици на поранешната федерација. Сините ленти ги претставуваат Тихиот Океан и Карпското Море бидејќи тие се двете големи водни површини на кои има пристап Хондурас. Белата лента ја претставува земјата, но и мир и просперитет на луѓето.

## Поврзано
* Хондурас
* Грб на Хондурас

## Надворешни врски
*

Категорија:Национални симболи на Хондурас
Хондурас
Знаме на Доминиканската Република

**Знамето на [[Доминиканската Република]]** е официјалното знаме на државата. Знамето било направено од Хуан Пабло Дуарте кој поставил бел крст на знамето на Хаити и добил дизајн сличен на денешниот. Знамето е составено од бел крст кој го дели знамето на четири дела во сина, црвена, црвена и сина боја. Во средината на крстот и знамето се наоѓа државниот грб. За разлика од оригиналниот дизајн, распоредот на боите во квадратите е малку поразличен иако првиот дизајн бил всушност знамето на Хаити со бел крст.  Сината боја симболизира слобода, белата спас, црвената крвта на националните херои, додека крстот Христијанството.

## Останати знамиња

File:Flag of the Dominican Republic (up to 1844).svg|23pxЗнаме од 1844 до 1849.
File:Civil Ensign of the Dominican Republic.svg|Национално знаме, без грб.


## Поврзано
* Доминиканска Република
* Грб на Доминиканската Република

## Наводи
*

Категорија:Национални симболи на Доминиканската Република
Доминиканска Република
Знаме на Панама

thumb|200px|right|Знаме на Панама.
[thumb|200px|right|[Податотека:FIAV proposal.svg|23x15px Реконструкција на дизајнот Бунау Варилја.]]

**Знамето на [[Панама]]** е официјалното знаме на државата кое е создадено од страна на Марија Оса де Амадор на 1 ноември 1903.. Знамето на Панама се прославува на 5 ноември, еден ден после Денот на независноста.

Знамето е составено од четири еднакви квадрати, два во бела боја, долниот лев во сина боја и горниот десен во црвена боја. Во горниот лев и долниот десен квадрат се наоѓаат две ѕвезди во сина и црвена боја. Белата боја симболизира мир, додека сината и црвената боја ги симболизираат најголемите политички партии во Панама во тоа време. Црвената боја ја симболизира либералната партија, додека сината конзервативната партија. Првиот предлог за знаме на Панама е од 1823 година кое се состоело од 7 хоризонтални ленти во црвена и жолта боја. Во горниот лев агол имало син квадрат на кој имало приказ на две златни поврзани сонца што го претставувале Панамскиот Канал (линијата) и Северна Америка и Јужна Америка (сонцата). Ова се однесувало на географската позиција на Панама како конектор на двата континента, додека боите биле инспирирани од шпанското и колумбиското знаме, додека линиите од американското.

## Наводи

## Поврзано
* Панама
* Грб на Панама

Категорија:Национални симболи на Панама
Панама
Панама
Битка кај Ипс

**Битката кај Ипс** (301 п.н.е. во Фригија) била битка за превласт во Азија, војувале Антигон и неговиот син Деметриј против Касандар (владетел на Македонија), Лизимах (владетел на Тракија) и Селевк (владетел на Вавилонија и Персија). Во битката Антигон загинува, а неговиот син Деметриј се повлекува кон Ефес.

250px|thumb|right|Граници на кралствата пред Битката кај Ипс, 303 гпне.

## Ангажирани ресури

Антигон бил стар 80 години, ги владеел територите на денешна Сирија, Турција, Либан и Јудеја. Имал голема армија и имал победено многу непријатели. Неговата војска броела околу 80.000 војници, од кои 45.000 тешка пешадија, 25.000 лесна пешадија, 10.000 коњаници и 75 слонови. Неговите непријатели имале помалкубројна војска (околу 70.000 ), но Селевк имал дури 400 слонови. Тоа била единствената поголема битка на европско тло во која и двете страни имале воени слонови.

## Распоред на силите

Двете страни ги поставиле центално своите фаланги, лесната пешадија и слоновите ги поставиле напред. На страната на своите сојузници Селевк распоредил само 100 слонови напред, а останатите ги задржал како резерва. Лизимах и Селевк направиле еднаква распределба на коњаниците на обете крила. Од другата страна Антигон го распоредил поголемиот дел од кањаницата на десната страна под команда на неговиот син Деметриј.

## Тек на битката

Во центарот се судриле лесната пешадија и слоновите. Секоја од страните се обидувала да ги уништи противничките слонови а своите да ги заштити. Деметриј нападнал со коњаницата врз сојузничката лева страна која била под команда на синот на Селевк, Антиох. Деметриј напредувал по сојузничката лева страна, но слоновите на Селевк кои биле во резерва ја блокирале намерата на Деметриј I Опсадникот за напад на сојузничката фаланга.

Во центарот трупите на Антигон бидејќи биле побројни и поискусни почнале да покажуваат успех во борбата, но стрелците на сојузниците нападнале на левото небрането крило на Антигоновата војска. Опсипани со дожд од стрели војската на Антигон почнала да ја губи вољата за борба, задавајќи се во бег. Двете армиии станале неорганизирани. Антигон безуспешно се обидувал да ја организира својата армија, но и самиот погинал погоден од стрела.

## Последница

Антигон се обидел да ја обедини Македонската Империја. Но со овој пораз и со неговата смрт тој обид пропаднал, а империјата дефинитивно се поделила на три важни центри. Имено Лизимах ја презема Мала Азија до Tаурос, Селевк ги земал Ерменија, Кападокија, Месопотамија и Сирија. Братот на Касандар ги добил Киликија и Ликија, а Селевк останатиот дел од империјата. Египет останал под владение на Птолемаидите, Македонија и Грција се втoриот важен центар, а Селевк со Сирија и Вавилон го сочинува трeтиот важен центар.

## Поврзано

* Дијадоси

## Наводи

## Надворешни врски

* Livius.org: Битката кај Ипс  

Категорија:Битки на дијадосите
Категорија:Битки на Антипатридската Империја
Категорија:Битки на Селевкидската Империја
Знаме на Мексико

**Знамето на [[Мексико]]** е официјалното знаме на државата. Знамето е составено од три еднакви вертикални ленти во зелена, бела и црвена боја каде во средината на знамето и белата лента се наоѓа државниот грб. Боите се национални бои во државата и бои на војната за независност на Мексико. Овие бои се користат уште од независноста на државата, но во овој дизајн од 1968. Ова знаме наликува на италијанското, но сепак мексиканското знаме е постаро од италијанското, помало е во димензии и боите се потемни. Денес, зелената боја симболизира надеж, белата боја унија и црвената боја ја симболизира крвта на националните херои. Симболизмот на боите варирал во минатото.  Централен мотив на грбот е пиктограм за Теночтитлан, центарот на Ацтечката Империја.

## Поврзано
* Мексико
* Грб на Мексико

## Надворешни врски

* 
* Мексикански симболи, страна на претседателот на Мексико 

Категорија:Национални симболи на Мексико
Мексико
Мексико
Битка кај Саламина (306 п.н.е.)

**Поморската битка кај Саламина** се случила 306 п.н.е. близу Саламина (Кипар). Била поморска битка помеѓу флотите на Птоломеј I од Египет и Деметриј, двајцата дијадоси, наследници на Александар Македонски. Битката ја добил Деметриј, по што го завладеал Кипар.
мини|Битката кај Саламина на Кипар (Е. Олиер 1882 година)

## Наводи

Категорија:Битки на дијадосите
Ubisoft

***Ubisoft Entertainment S.A.*** (, *Јубисофт*) — француски издавач и изработувач на видеоигри, делумно во сопственост на *[[Electronic Arts]]* (20 %) но сепак независен, со седиште во Монтреј сир Боа, Франција. Компанијата има студија во 17 земји и филијали во 28 земји.

Во 2008 година била трет најголем независен издавач на видеоигри во Европа и четврти најголем во САД.

## Наводи

## Надворешни врски
* Јавно мрежно место на ''Ubisoft''
* Деловно мрежно место на ''Ubisoft''
* ''Red Storm Entertainment'', филијална софтверска компанија на ''Ubi Soft''
* ''Wolfpack Studios'', филијална софтверска компанија на ''Ubi Soft'' 
* Список на игри за Atari ST520 издадени од страна на ''UBI Soft''
* Интервју со Ален Кор од ''Ubisoft'' , *GamesIndustry.biz*, 31 октомври 2006

Категорија:Претпријатија за видеоигри од Франција

Категорија:Издавачи на видеоигри
Категорија:Изработувачи на видеоигри
Ubisoft
Куни

**Куните** (латински: *Mustelidae*) се семејство на месојадни цицачи од редот на ѕверови. Таа е меѓу семејствата најбогати со видови. Куните се појавиле пред 40 милиони години и тие се мали грабливи животни (во споредба со другите грабливци). Во ова семејство припаѓаат куната, норката, видрата, јазовецот, ласицата и други животни. Куните се способни да се прилагодат на различни услови, што им овозможило да се распространат во сите делови на Земјата.

## Физички опис

Припадниците на ова семејство се разликуваат меѓусебно по градбата на телото, забалото и обликот на нозете, и тоа многу повеќе одошто е случај со останатите семејства на ѕверови.

Претставниците се средно големи до мали животни. Најмали се малите ласици (со должина до 20&nbsp;cm), а најголеми се џиновските видри кои можат да израснат и до 1,8 m и да се тешки повеќе од 30&nbsp;кг.

Овие животни имаат издолжено, витко и свитливо тело со многу ниски нозе на кои имаат 4-5 прсти со нокти кои не можат да се вовлечат. Забалото е потполно, има 38 заби, при што песјаците се многу силни.

## Распространување

Куните се широко распространети. Отсуствуваат само на Антарктикот, Фокландските и Галапагоските острови, потоа Мадагаскар, Исланд и на некои острови на Карибите, Северноледениот Океан и Тихиот Океан. Тие се доведени во Австралија и Нов Зеланд.

## Исхрана

Куните се исхрануваат со различен вид на плен. Јазовецот се храни најчесто со дождовни црви и полжави, кои чинат делче од неговата телесна тежина. Хермелинот лови и зајаци кои можат да бидат и до десет пати потешки од него. Освен наведеното, се хранат и со разни мали и средно големи цицачи, птици со големина на гуски, јајца, инсекти, бобинки, овошје и буклинки.


Категорија:Ѕверови
Битка кај Саламина

Поимот **Битка кај Саламина** може да се однесува на некоја од следниве битки:

* Битка кај Саламина (480 п.н.е.), помеѓу здржените флоти на грчките полиси и персиската флота
* Битка кај Саламина (450 п.н.е.), помеѓу Делскиот Поморски Сојуз и Персија
* Битка кај Саламина (306 п.н.е.), помеѓу Деметриј I Опсадникот и Птоломеј I Сотер во војната на македонските дијадоси.
Ваш (округ)

**Ваш** (унгарски: *Vas*; германски: *Eisenburg*; словенечки: *Železna županija*) е името на административниот округ (*comitatus* или *megye*) во денешна Унгарија, а исто така и во поранешното Кралство Унгарија. Главен на округот е Сомбатхељ.

## Географија

Округот Ваш се наоѓа во западна Унгарија. Своите граници ги дели со Австрија и Словенија, како и со унгарските окрузи: Ѓер-Мошон-Шопрон, Веспрем и Зала. Главен административен центар со целосни права е градот Сомбатхељ. Ваш зафаќа површина од 3,336 км2.

## Историја

*Ваш* е исто така и името на историскиот административен округ (*comitatus*) на поранешното Кралство Унгарија. Неговата територија денеска се наоѓа во западна Унгарија, источна Австрија и источна Словенија. Главен град на округот бил Сомбатхељ.

Округот Ваш бил една од првите окрузи на Кралството Унгарија.

Во 1918 (подоцна потврдено и со Договорот од Тријанон 1920), западниот дел на округот станал дел од новата австриска земја Бургенленд, и мал дел во југозападот познат како Вендвидек станал дел од новоформираното Кралство на Србите, Хрватите и Словенците (Југославија). Во областа Вендвидек во 1919 година, била создадена непризнатата држава Прекмурје, како и во Бургеленд, Република Лајтабансаг. Останатиот дел останал во Унгарија, во границите на денешниот округ. Мал дел од порашениот округ Сопрон, станал дел од Ваш. Некои села северно од Залаегерсег, станале дел од округот Зала и смал регион западно од Папа, станал дел од Веспрем округот.

Од 1991 година, кога Словенија се здоби со независносто од Југославија, југословенскиот дел од поранешниот Ваш округ, денеска е дел од Словенија.

Округот Ваш претставува дома на мало словенско малцинство, коешто живее во областа помеѓу градот Шентготхард и словенската граница.

## Галерија


Податотека:Megyeszékhely - Vas megye - Szombathely.jpg|Воздушна фотографија на Сомбатхељ, главниот административен центар на округот.
Податотека:Ikervár - Palace.jpg|Воздушна фотографија на палатата Икервар.
Податотека:Ják - templom.jpg|Поглед од горе на храмот Јак.
Податотека:Zsennye - Palace.jpg|Палатата Сени.


## Надворешни врски

* Официјално мрежно место
* Старо мрежно место на округот
* Туристички водич

Категорија:Окрузи во Унгарија
Знаме на Ирак

мини|десно|200п|Знаме на Ирак.

**Знамето на [[Ирак]]** е официјалното знаме на оваа азиска држава. Низ историјата, Ирак имал неколку различни знамиња со различни дизајни, поточно уште од основањето на Кралство Ирак во 1921 година. Моменталното знаме било усвоено во 2008 година, но кога се донело знамето се напоменало дека ова било привремено знаме сè додека не се изнајде трајно национално знаме. Знамето е составено од три еднакви хоризонтални ленти во црвена, бела и црна боја. На белата лента има натпис на арапски јазик што во превод значи „Господ е поголем“. Боите се пан-арапски.

## Останати знамиња


File:Flag of Iraq 1924.svg|23px1921–1959 
File:Flag of the Arab Federation.svg|23px1958
File:Flag of Iraq 1959-1963.svg|23px1959-1963
File:Flag of Iraq (1963-1991).svg|23px1963–1991
File:Flag of Iraq, 1991-2004.svg|23px1991–2004 
File:Flag of Iraq 2004-2008.svg|23px2004–2008
File:Proposed_flag_of_Iraq_(Coalition_Provisional_Authority,_2004).svg|Предлог знаме од 2004
File:Proposed_flag_of_Iraq_(first_proposal,_2008).png|Предлог знаме од 2008.
File:Proposed flag of Iraq (second proposal, 2008).svg|Предлог знаме од 2008


## Поврзано
* Ирак 
* Грб на Ирак

## Надворешни врски

* Одобрување на ново знаме
* Ирак објавува ново знаме (BBC)
* Знамиња на модерен Ирак

Категорија:Национални симболи на Ирак
И
Знаме на Иран

мини|200п|десно|Знаме на Иран

**Знамето на [[Иран]]** е официјалното знаме на државата усвоено на 29 јули 1980 година. Денешниот дизајн на знамето е како резултат на Иранската револуција. Знамето е составено од три хоризонтални ленти во зелена, бела и црвена боја. Во средината на знамето се наоѓа грбот на Иран во црна боја што всушност е стилизирана форма на зборот „Господ“. Исто така, на самата граница на црвената и зелената лента има натпис на куфичко писмо во бела боја. Натписот значи „Господ е голем“ и се повторува 22 пати што се совпаѓа со 22 ден од 11 месец, денот кога била Исламската револуција.

## Симболизам

## Поврзано

* Иран
* Грб на Иран

## Наводи

## Надворешни врски
* 
* Знамиња на Персија —Encyclopædia Iranica

Категорија:Национални симболи на Иран
И
Doom (видеоигра)

***Doom*** (македонски: *Пропаст*',*** [[Транскрипција (лингвистика)|се чита]]: ''Дум, '''DOOM*** во официјални документи) — пукачка видеоигра од прво лице од 1993 година од *[[id Software]]*. Најпозната е по тоа што го рашири жанрот на пукачки игри од прво лице, воведувајќи реалистична 3Д-графика, мрежно групно играње и поддршка за додатоци и модификации преку спакувани податотеки во архиви познати како „ВАД-ови“ (*WAD*), по завршетокот на податотеките со модификациите, што е акроним за „*Where is All the Data*“ (Каде се податоците). Живописното и интерактивно насилство, како и сатанистичките теми имаат насобрано многу спорност во врска со оваа игра.

## Наводи

* 

## Надворешни врски

* ''Ultimate Doom'' на *[[id Software]]*
* ''DOSome Games - Doom'' за Windows (за преземање)
* 1993: DOOM  – Страница за *Doom* на Џон Ромеро
* 
* Doom Вики

__ИНДЕКС__

Категорија:Видеоигри од 1993 година

Категорија:Видеоигри со здружена игра
Категорија:Групни семрежни игри
Категорија:Пукачки игри од прво лице
Категорија:Игри за Game Boy Advance
Категорија:Игри за Линукс
Категорија:Игри за IPhone OS
Категорија:Игри за мобилен телефон
Категорија:Научнофанатастични видеоигри
Категорија:Игри на id Software
Категорија:Игри за Windows
Категорија:Игри за Уникс
Категорија:Игри за DOS
Категорија:Игри за Amiga
Категорија:Игри за Nintendo DS
Категорија:Игри за PlayStation Portable
Категорија:Игри за Wii
Категорија:Игри за Windows Mobile
Директива за идната дејност на Организацијата

**Директива за идната дејност на Организацијата** со *Упатства кон Директивата* се програмски документи кој произлегле од радикално-реформската струја на Македонската револуционерна организација.

## Софиските советувања

По Илинденското востание во Софија се одржале првите повостанички советувања на Организацијата. Овие средби се случувале од декември 1903 до февруари 1904 година, на нив учествувале истакнати раководители, војводи и началници, главно прашање кое било разгледувано е каков да биде правецот на делување по неуспешното востание.

На овие советувања дошло до оформување на две гледишта, од кои подоцна ќе прозлезат две струи. Едната концепција била претставена од Христо Матов, кој се залагал за зачувување на централистичкиот принцип, а другата струја се залагала за децентрализација и демократизација на Организацијата.

На овие советувања преовладува концепцијата за децентрализација и демократизација предводена од серчани , отука произлегла *Директивата за идната дејност на Организацијата* со *Упатства кон Директивата*.

## Директивата за идната дејност на Организацијата

Овие документи биле изработени од страна на една комисија во која влегле Димо Хаџи Димов, Димитар Мирасчиев и Димитар Стефанов. Директивата претставува прва пишана програма, политичка декларација за карактерот, структурата и целите на Македонската револуционерна организација. Во неа се одразени погледите на струјата која се залагала за децентрализација на Организацијата. Директивата се состои од III одредби кон кои се придодадени упатства за спроведување на самите одредби, додека пак упатствата се состојат од 12 точки во кои се истакнати самостојноста, независноста и демократијата како основни фактори за дејствување по Илинденското востание.

### Одредба I

:*Востанието не треба да се преодредува и натура од одделни личности, тоа треба да се диктира, главно, од внатрешните услови на развојот на организацијата*.

### Одредба II

:*Во иднина, без да се определува моментот на Востанието, треба да се работи за закрепнување и засилување на Организацијата*.

### Упатства

:*Решението на македонското прашање се гледа преку оформување на Македонија како самостојна политичка единица во рамките на една [[балканска федерација]], затоа да се агитира врз меѓународна основа и да се неутрализираат пропагандите, обединување на населението во Македонија околу идеалите на Организацијата со што ќе се отстрани опасноста од поделба на Македонија од страна на балканските држави*.

## Значење

*Директивата* не била обврзувачки документ меѓутоа таа имала големо влијание во понатамошните случувања во самата Организација, а овој документ ќе биде основата околу кој ќе се обедини и дејствува реформската струја.

## Извори


Категорија:Македонска револуционерна организација
Струмички конгрес од 1904

**Струмички конгрес од 1904** година е конгрес на Струмичкиот револуционерен округ прв окружен конгре од многуте одржани по Илинденското востание на кој биле разгледувани голем број на прашања од кој најважно секако била идната дејност на самата Организација.

## Работа
 
Во април 1904 година бил свикан конгрес во месноста Кулата на Огражденските планини на кој присусутвувале делегати од Струмичкиот револуционерен округ под претседателсво на Ѓорче Петров . Главни прашања кој биле разгледани се независноста на Организацијата, одговорноста по Илинденското востание и односот кон Мирцштешките реформи.

### Одлуки

Била осудена предвременоста на Илинденското востание, исто така биле осудени Солунскиот конгрес и Смилевскиот конгрес, а бил критикуван и Дамјан Груев поради тоа што го поддржал кревањето на востание.

Конгресот ја осудил дотогашната централизација на Организацијата и се побарало широка децентрализација.

Струмичкиот револуционерен округ изгласал недоверба на Христо Татарчев и Христо Матов, а за нови задгранични претставници биле предложени Пере Тошев и Димитар Стефанов.

Струмичкиот окружен конгрес е првиот конгрес кој се одржал по востанието и на овој конгрес првпат била резагледана работата на реформската комисија и каков однос да се заземе кон Мирцштешките реформи. Во однос на овие реформи Конгресот зазел негативен став при што било истакнато дека:

На окружниот револуционерен комитет особено му сметала работата на рускиот цивилен агент Николај Демерик кој му предложил на главниот инспектор Хусеин Хилми паша нова тактика за гонење и уништување на организациските чети.

Новата тактика која била предложена се сосотоела од палење на куќите во кои ќе се открие дека престојувале четите. Оваа тактика турската војска не ја применувала пред Илинденското востание, освен во текот на самото востание кога биле палени цела села, а вакавата пракса била прекратена со крајот на самото востание и доаѓањето на реформската комисија .

Затоа Конгресот решил да се даде видлив израз на народно негодување и незадоволство на цивилните агенти и странските офицери кој требало да учествуват во спроведувањето на реформите.

Конгресот го задолжил војводата Никола Жесков да изнајде луѓе и да подметне мина на товарниот воз на железничката станица во Удово.

## Значење

Овој Конгрес минал под влијание на софиските советувања и Директивата на Димо Хаџи Димов со што започнал процесот на демократизација и децентрализација на Организацијата со што се влијаело и врз другите окрузи вклучително и на Битолскиот револуционерен округ да се зазеде таков став, треба да се истакне дека Протоколот на Струмичкиот окружен конгрес бил пронајден во архивата на Христо Узунов .

## Извори


Категорија:Отоманска Струмица
Категорија:Конгреси на Македонската револуционерна организација